open-index/open-wikipedia-markdown huggingface dataset:
วัดมณีไพรสณฑ์ (จังหวัดตาก)

**วัดมณีไพรสณฑ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก

วัดมณีไพรสณฑ์สร้างขึ้นเมื่อ พ.ศ. 2328 ได้รับพระราชทานวิสุงคามสีมาวันที่ 23 สิงหาคม พ.ศ. 2499 เขตวิสุงคามสีมากว้าง 20 เมตร ยาว 40 เมตร ทางวัดได้เปิดสอนพระปริยัติธรรมเมื่อ พ.ศ. 2473

อาคารเสนาสนะที่สำคัญ ได้แก่ เจดีย์วิหารสัมพุทเธ เป็นเจดีย์ศิลปะพม่า บนเจดีย์จะประกอบไปด้วยเจดีย์องค์เล็ก ๆ จำนวน 233 องค์ ล้อมรอบตัวเจดีย์องค์ใหญ่ และในแต่ละองค์เจดีย์จะประดิษฐานพระพุทธรูปองค์เล็ก ๆ จำนวน 512,028 องค์ เจดีย์สร้างเมื่อ พ.ศ. 2529 มีขนาดกว้าง 35 เมตร ยาว 15 เมตร และมีการบูรณะปฏิสังขรณ์ใหม่เมื่อวันที่ 8 กุมภาพันธ์ พ.ศ. 2554 ภายในเจดีย์วิหารสัมพุทเธมีพระประธานองค์ใหญ่ของแต่ละด้านประดิษฐานอยู่ เช่นพระพุทธรูปทรงเครื่องแบบพม่า พระแก้วมรกตจำลอง และพระพุทธรูปอื่น ๆ เป็นต้น อุโบสถเก่าแก่อายุกว่า 200 ปี มีลวดลายไม้ฉลุตรงบริเวณหน้าบัน โบสถ์เก่าแก่อายุกว่า 200 ปี วิหารเก่าแก่ ภายในประดิษฐาน *พระพระศากมุนีศรีเมืองฉอด* สร้างด้วยปูนเก่าและพระเจ้าแสนหลวงปิดทองทั้งสององค์ บริเวณโดยรอบวัดมีซุ้มและศาลาประดิษฐานพระพุทธรูปปางต่าง ๆ ได้แก่ พระมหากัจจายนะ พระพุทธรูปปูนปั้นปางพุทธไสยาสน์ เป็นต้น

## อ้างอิง

มณีไพรสณฑ์
มณีไพรสณฑ์
หมวดหมู่:โบราณสถานในจังหวัดตาก
เทรโวห์ ชาโลบาห์

**เทรโวห์ ทอม ชาโลบาห์** (; เกิด 5 กรกฎาคม ค.ศ. 1999) เป็นนักฟุตบอลชาวอังกฤษที่เล่นในตำแหน่งเซ็นเตอร์แบ็กหรือกองกลางตัวรับให้แก่เชลซีในพรีเมียร์ลีก

ชาโลบาห์เกิดที่ฟรีทาวน์ ประเทศเซียร์ราลีโอน และย้ายมาเชลซีใน ค.ศ. 2007 ด้วยวัยเพียงแปดปี โดยเขาเข้าร่วมทีมเยาวชนของสโมสรเหมือนกับนาธาเนียล ชาโลบาห์ ซึ่งเป็นพี่ชายของเขา ชาโลบาห์ถูกปล่อยยืมตัวให้กับอิปสวิชทาวน์และฮัดเดอส์ฟีลด์ทาวน์ในอังกฤษและลอริยงต์ในฝรั่งเศส เขาลงเล่นให้แก่เชลซีครั้งแรกในยูฟ่าซูเปอร์คัพ 2021 โดยมีส่วนช่วยให้ทีมชนะเลิศรายการนี้ได้สำเร็จ

ชาโลบาห์เป็นตัวแทนของทีมชาติอังกฤษชุดเยาวชนหลายรุ่นอายุ ตั้งแต่รุ่นอายุไม่เกิน 16 จนถึง 21 ปี เขามีส่วนช่วยให้อังกฤษชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2017

## เกียรติประวัติ
**เชลซี**
* เอฟเอคัพ: 2017–18 
* Fifa club world cup
* ยูฟ่าซูเปอร์คัพ: 2021

**อังกฤษ อายุไม่เกิน 19 ปี**
* ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2017 

## อ้างอิง

## แหล่งข้อมูลอื่น
* 

หมวดหมู่:บุคคลจากฟรีทาวน์
หมวดหมู่:นักฟุตบอลชาวอังกฤษ
หมวดหมู่:นักฟุตบอลชาวเซียร์ราลีโอน
หมวดหมู่:ชาวอังกฤษเชื้อสายเซียร์ราลีโอน
หมวดหมู่:กองหลังฟุตบอล
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ผู้เล่นสโมสรฟุตบอลฮัดเดอส์ฟีลด์ทาวน์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
มอร์ทัลคอมแบต 11

***มอร์ทัลคอมแบต 11*** () เป็นวิดีโอเกมแนวต่อสู้ พัฒนาโดย NetherRealm Studios และจัดจำหน่ายโดยวอร์เนอร์ บราเธอส์ อินเตอร์แอคทีฟ เอนเตอร์เทนเมนต์ ตัวเกมเป็นภาคหลักลำดับที่ 11 ในชุดเกม *[[มอร์ทัลคอมแบต]]* และเป็นภาคต่อของเกม *[[มอร์ทัลคอมแบต X]]* ในปี 2015 ตัวเกมประกาศเปิดตัวในงานเดอะเกมอวอร์ดส์ 2018 *มอร์ทัลคอมแบต 11* วางจำหน่ายในอเมริกาเหนือและยุโรปในวันที่ 23 เมษายน 2019 สำหรับไมโครซอฟท์ วินโดวส์ นินเท็นโด สวิตช์ เพลย์สเตชัน 4 และ เอกซ์บอกซ์วัน ยกเว้นเวอร์ชันนินเท็นโด สวิตช์ ของในโซนยุโรปซึ่งวางจำหน่ายในวันที่ 10 พฤษภาคม 2019 ตัวเกมยังวางจำหน่ายบนสตาเดียในวันที่ 19 พฤศจิกายน 2019

เมื่อตัวเกมวางจำหน่าย เวอร์ชันคอนโซลของ *มอร์ทัลคอมแบต 11* ได้รับกระแสวิจารณ์แง่บวกเป็นอย่างมาก โดยยกย่องรูปแบบการเล่น เนื้อเรื่อง กราฟิก และเน็ตโค้ดที่ปรับปรุงแล้ว แต่ได้รับการวิพากษ์วิจารณ์ถึงการปรากฏตัวของไมโครทรานส์แอคชั่นและการพึ่งพาการฟาร์มที่มากเกินไป ส่วนเสริมสำหรับเกมวางจำหน่ายในวันที่ 26 พฤษภาคม 2020 ในชื่อ *มอร์ทัลคอมแบต 11: อาฟเตอร์แมท* ส่วนเสริมนี้ประกอบด้วยโหมดเนื้อเรื่องเพิ่มเติม ตัวละครใหม่สามตัว และด่านใหม่ ตัวเกมเกมเวอร์ชันปรับปรุงซึ่งมีเนื้อหาที่สามารถดาวน์โหลดได้ทั้งหมดวางขายในชื่อ *มอร์ทัลคอมแบต 11: อัลติเมตอิดีชัน* โดยวางจำหน่ายสำหรับ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส ในวันที่ 17 พฤศจิกายน 2020

## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับสตาเดีย
หมวดหมู่:มอร์ทัลคอมแบต
ช่องสามหมอ

**ช่องสามหมอ** เป็นช่องเขาขาดที่เกิดจากทางน้ำไหลตัดผ่านแนวเขาสองลูก ฝั่งตะวันตกคือภูโค้งที่ต่อมาจากภูแลนคา ฝั่งตะวันออกคือภูผาแดงที่เป็นแนวต่อขึ้นไปหาภูเม็ง ถือเป็นเขตแดนระหว่างจังหวัดชัยภูมิกับจังหวัดขอนแก่น

## ที่มาของชื่อ
ช่องสามหมอ ตั้งชื่อตามลำห้วยสามหมอ ซึ่งเป็นลำห้วยสาขาหนึ่งของลำน้ำชี คำว่า “สามหมอ” หมอในที่นี้หมายถึง หมอปราบจระเข้ ตามตำนานที่เล่าต่อกันมามีอยู่ว่า เดิมในลำห้วยมีจระเข้ดุร้ายอาศัยอยู่ และได้กัดทำร้ายชาวบ้านที่มาอาศัยแหล่งน้ำ จึงต้องหาหมอจระเข้มาปราบ ซึ่งต้องใช้หมอจระเข้ถึง 3 คนจึงจะปราบจระเข้ดุร้ายดังกล่าวลงได้ จึงเป็นที่มาของชื่อห้วยสามหมอ และนำมาใช้เรียกช่องสามหมอตั้งแต่นั้น

ปัจจุบันยังได้มีการนำชื่อช่องสามหมอไปตั้งเป็นชื่อตำบลถึงสองแห่งที่อยู่ระหว่างช่องเขา ทั้งในเขตอำเภอแก้งคร้อแห่งหนึ่ง และในเขตอำเภอคอนสวรรค์อีกแห่ง ควรสังเกตให้ดี เพื่อป้องกันความสับสน 

## ความสำคัญทางประวัติศาสตร์
ในสมัยโบราณ ชุมชนในเขตลุ่มแม่น้ำชี หากต้องการติดต่อแลกเปลี่ยน กับชุมชนโบราณในเขตลุ่มแม่น้ำพรมและแม่น้ำเซินทางตอนเหนือ ช่องสามหมอดูจะเป็นช่องทางที่สะดวกสะบายและรวดเร็วที่สุด และน่าจะมีการใช้งานมาช้านานแล้วตั้งแต่สมัยทวารวดี เห็นได้จากความใกล้ชิดทางวัฒนธรรมการสร้างใบเสมาหิน ที่พบกระจายอยู่ตามชุมชนโบราณในเขตลุ่มแม่น้ำชี เช่น เมืองกาหลงที่บ้านคอนสวรรค์ เมืองไชวานที่บ้านโพธิ์ไชย เมืองโบราณที่บ้านกุดโง้ง บ้านสระไข่น้ำ ในเขตอำเภอเมืองชัยภูมิ ขณะที่ลุ่มน้ำพรมน้ำเซิน ก็พบอยู่มากมายไม่แพ้กันที่ ชุมชนโบราณที่บ้านพันลำ บ้านโนนฆ้อง บ้านหินตั้ง อำเภอเกษตรสมบูรณ์ ไปจนถึงโนนเมืองโบราณเขตอำเภอชุมแพ

เมื่อเข้าสู่ยุคที่รับอารยธรรมเขมร ในราวพุทธศตวรรษที่ 16-17 ดูเหมือนช่องสามหมอจะมีความพิเศษมากขึ้น เมื่อพบการสร้างศิวลึงค์ประดิษฐานไว้บนยอดภูโค้ง เปรียบเสมือนการจําลองเขาไกรลาส (ลึงคบรรพต) อันเป็นที่ประทับของพระศิวะผู้เป็นเทพเจ้าสูงสุดขึ้นบนพื้นมนุษย์โลก ชุมชนที่อยู่อาศัยรอบภูเขาแห่งนี้ รวมทั้งผู้ที่สัญจรผ่านทางช่องสามหมอ เสมือนได้รับการอำอวยพรให้อยู่เย็นเป็นสุข และแคล้วคลาดปลอดภัย

ในสมัยธนบุรี ถึงรัตนโกสินทร์ตอนต้น ช่องสามหมอมีบทบาทที่เด่นชัดขึ้นในด้านการศึกสงคราม โดยเฉพาะในช่วงเหตุการณ์วุ่นวายที่เจ้าอนุวงศ์แห่งเวียงจันทร์ต้องการรวบรวมหัวเมืองลาวในเขตภาคอีสานและประกาศตัวเป็นอิสระจากสยาม ทำให้พระบาทสมเด็จพระนั่งเกล้าเจ้าอยู่หัวแห่งกรุงเทพฯ ต้องส่งทัพหลวงขึ้นมาปราบปราม โดยช่องสามหมอเป็นช่องทางหนึ่งที่ต้องยกทัพผ่าน เพื่อขึ้นไปกำราบเวียงจันทร์ 

เหตุการณ์ครั้งนี้ทำให้ ช่องสามหมอ ได้ปรากฏชื่อในบทกวีเป็นครั้งแรก ในนิราศทัพเวียงจันทร์ ของหม่อมเจ้าทับ พระโอรสในกรมหลวงเสนีบริรักษ์ ซึ่งรำพันเอาไว้ว่า

	

ปัจจุบันการเดินทางผ่านช่องสามหมอมีความสะดวกสะบายกว่าอดีตมากนัก เมื่อมีการตัดขยายเส้นทางเป็นสี่ช่องถนน 

## อ้างอิง

หมวดหมู่:ภูมิศาสตร์ของจังหวัดชัยภูมิ
หมวดหมู่:ภูมิศาสตร์ของจังหวัดขอนแก่น
หมวดหมู่:อำเภอแก้งคร้อ
หมวดหมู่:อำเภอคอนสวรรค์
หมวดหมู่:อำเภอโคกโพธิ์ไชย
โคทาโร่อยู่คนเดียว

***โคทาโร่อยู่คนเดียว*** (; ) เป็นมังงะชุดที่เขียนและวาดโดย มามิ สึมูระ ตีพิมพ์ครั้งแรกในนิตยสารแนวเซเน็ง*บิกคอมิกซูพีเรีย* ของโชงากูกัง ตั้งแต่เดือนมีนาคม ค.ศ. 2015 นอกจากนี้ยังถูกดัดแปลงเป็นละครโทรทัศน์ออกอากาศทั้งสิ้น 10 ตอนทางทีวีอาซาฮิในปี 2021 และอีก 10 ตอนในรูปแบบของออริจินอลเน็ตแอนิเมชัน (ONA) โดยไลเดนฟิมส์ เผยแพร่ทั่วโลกในเดือนมีนาคม ค.ศ. 2022

## เรื่องย่อ
โคทาโร่ ซาโต้ (, แสดงโดย เอโตะ คาวาฮาระ) เด็กชายคนหนึ่งที่อยากจะใช้ชีวิตด้วยตนเองโดยไม่ต้องการพึ่งใคร ย้ายไปเช่าห้องพักข้าง ๆ ของชิน คาริโนะ (ยู โยโกยามะ) นักเขียนมังงะไส้แห้งขายไม่ออก หลังจากที่ทั้งสองเริ่มรู้จักกันก็เรื่องวุ่น ๆ ก็เกิดขึ้น และสาเหตุที่โคทาโร่ออกมาใช้ชีวิตอยู่คนเดียวที่ไม่มีใครรู้ยังคงเป็นปริศนา

## ตัวละคร
; โคทาโร่ ซาโต้
: 
: แสดงโดย เอโตะ คาวาฮาระ
: ให้เสียงโดย ริเอะ คูงิมิยะ
; ชิน คาริโนะ
: 
: แสดงโดย ยู โยโกยามะ
: ให้เสียงโดย โทชิกิ มาซูดะ
; อิซามุ ทามารุ
: 
: แสดงโดย คัตสึฮิซะ นามาเซะ
: ให้เสียงโดย จุนอิจิ ซูวาเบะ
; มิซูกิ อากิโตโมะ
: 
: แสดงโดย ไมกะ ยามาโมโตะ
: ให้เสียงโดย ซาโอริ ฮายามิ
; อายาโนะ โคบายาชิ
: 
: แสดงโดย คานาโกะ โมโมตะ
: ให้เสียงโดย ยูมิริ ฮานาโมริ
; อาโอตะ 
: 
: ให้เสียงโดย โซมะ ไซโต
; เรียวตะ
: 
: ให้เสียงโดย ไคโตะ อิชิกาวะ
; โทโกะ ฟูตาบะ
: 
: แสดงโดย นัตสึกิ เดงูจิ
: ให้เสียงโดย ยูกะ โมริชิมะ
; ทากูยะ
: 
: ให้เสียงโดย มินามิ ชิโนดะ
; โทโนซามัน
: 
: ให้เสียงโดย ริเอะ คูงิมิยะ

## สื่อ
### มังงะ
*โคทาโร่อยู่คนเดียว* เขียนและวาดโดยมามิ สึมูระ ตีพิมพ์ครั้งแรกในนิตยสารแนวเซเน็ง*บิกคอมิกซูพีเรีย* ของโชงากูกัง ในเดือนมีนาคม ค.ศ. 2015 โชงากูกังได้แยกบทต่าง ๆ ออกเป็นบทแยกในหนังสือรวมเล่ม*[[ทังโกบง]]* โดยหนังสือรวมเล่มตีพิมพ์และออกขายครั้งแรกในวันท่ 28 ธันวาคม 2015 จวบจนถึง 30 กันยายน ค.ศ. 2021 ได้ออกหนังสือรวมเล่มแล้วทั้งหมด 8 เล่ม

#### รายการหนังสือ

### ละครโทรทัศน์
*โคทาโร่อยู่คนเดียว* ได้รับการดัดแปลงเป็นละครโทรทัศน์จำนวน 10 ตอน ออกอากาศทางทีวีอาซาฮิ ตั้งแต่ 24 เมษายน จนถึง 26 มิถุนายน ค.ศ. 2021 นำแสดงโดย เอโตะ คาวาฮาระ และ ยู โยโกยามะ

### อนิเมะ
ในเดือนกันยายน ค.ศ. 2021 มีการประกาศถึงการดัดแปลงเป็นอนิเมะแบบออริจินอลเน็ตแอนิเมชัน (ONA) ของ*โคทาโร่อยู่คนเดียว* วาดโดย Liden Films และกำกับโดย โทโมเอะ มากิโนะ เรียบเรียงเนื้อเรื่องโดย ฮิโรชิ ซาโต ออกแบบตัวละครโดย โทโมมิ คิมูระ และประพันธ์ดนตรีโดย ยูยะ โมริ เผยแพร่ทั่วโลกบนเน็ตฟลิกซ์ในวันที่ 10 มีนาคม ค.ศ. 2022

## อ้างอิง

## แหล่งข้อมูลอื่น
* wa Hitori Gurashi'' เว็บไซต์อย่างเป็นทางการของมังงะที่ *Big Comic Bros* 
* wa Hitori Gurashi'' เว็บไซต์อย่างเป็นทางการของละครโทรทัศน์ที่ทีวีอาซาฮิ 
* Lives Alone'' เว็บไซต์อย่างเป็นทางการของอนิเมะ 
* โคทาโร่อยู่คนเดียว ที่เน็ตฟลิกซ์ (อนิเมะ)

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีทีวีอาซาฮิ
หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะโอเอ็นเอในปี พ.ศ. 2565
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์โชงากูกัง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ผลงานต้นฉบับภาษาญี่ปุ่นของเน็ตฟลิกซ์
หมวดหมู่:รายการโทรทัศน์ภาษาญี่ปุ่น
หมวดหมู่:ไลเดนฟิมส์
ตำบลแชฮร์เมยอน

**แชฮร์เมยอน** () เป็นตำบลในอำเภอกลาง เทศมณฑลเอฆลีด จังหวัดฟอร์ส ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 4,810 คนใน 1,049 ครัวเรือน

## อ้างอิง
กองร้อยปฏิบัติการพิเศษส่งทางอากาศ

**กองร้อยปฏิบัติการพิเศษส่งทางอากาศ** (, ASSC), มีชื่อหน่วยเป็นที่รู้จักอีกชื่อว่า **กองร้อยปฏิบัติการพิเศษเหลียงชาน** ()  เป็นหน่วยรบพิเศษที่ขึ้นตรงต่อกองทัพบกสาธารณรัฐจีน (กองทัพบกไต้หวัน) มีฐานบัญชาการหน่วยตั้งอยู่ในเทศมณฑลผิงตง ประเทศไต้หวัน มีหน้าที่การปฏิบัติการเฉพาะกิจด้านคอมมานโด​ รวมถึงการจู่โจมเด็ดหัวในยามสงคราม

250px|thumb
[thumb|สมาชิกกองร้อยปฏิบัติการพิเศษส่งทางอากาศ ขณะสาธิตการใช้ปืนไรเฟิลซุ่มยิง[:en:T93 Sniper Rifle|T93 ให้ประธานาธิบดีไช่ อิงเหวิน ได้รับชม]]

## การประกอบกำลัง
กองร้อยปฏิบัติการพิเศษส่งทางอากาศ ก่อตั้งในราว ค.ศ. 1980 กองกำลังนี้มีความคล้ายคลึงกับกองกำลังเดลตา กองทัพบกสหรัฐ เป็นหน่วยรองภายใต้การบังคับบัญชาจากหน่วยบัญชาการรบพิเศษและการบินกองทัพบก มีกำลังรบจากการประมาณการอยู่ที่ 150 นาย
## อ้างอิง

หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนหน่วยรบพิเศษ 
หมวดหมู่:หน่วยรบพิเศษของไต้หวัน
หมวดหมู่:ก่อตั้งในปี พ.ศ. 2523
การทิ้งระเบิดที่สิงคโปร์ (ค.ศ. 1941)

**การทิ้งระเบิดที่สิงคโปร์** เป็นการโจมตีในวันที่ 8 ธันวาคม ค.ศ. 1941 โดยเครื่องบินทิ้งระเบิดจี3เอ็ม ''เนลล์'' 17 ลำของมิโฮโระแอร์กรุป (*มอโฮโระไคงุง[[โคกูไต]]*) ในกองทัพเรือจักรวรรดิญี่ปุ่น เริ่มบินจากถูเสิ่วหมตในอินโดจีนตอนใต้ การโจมตีเริ่มขึ้นในช่วงเวลาประมาณ 4:30 น. หลังกองทัพญี่ปุ่นขึ้นบกที่โกตาบารู มาลายาไปไม่นาน นี่เป็นช่วงแรกที่ประชากรสิงคโปร์รู้ว่ามีสงครามเกิดขึ้นในตะวันออกไกล

## ดูเพิ่ม
*ยุทธการที่สิงคโปร์
*การทิ้งระเบิดที่สิงคโปร์ (ค.ศ. 1944–45)

## อ้างอิง
### อ้างอิง

### บรรณานุกรม

*Lee, G. B. (1992). Syonan: Singapore under the Japanese 1942–1945 (pp.&nbsp;18, 24). Singapore: Singapore Heritage Society.
*Singapore: An illustrated history 1941 – 1984 (p.&nbsp;16). (1984). Singapore: Information Division, Ministry of Culture
*Tan, B. L. (1996). The Japanese Occupation 1942 – 1945: A pictorial record of Singapore during the war (pp.&nbsp;16, 26–27). Singapore: Times Editions
*Stenman, Kari and Andrew Thomas. *Brewster F2A Buffalo Aces of World War 2* (Aircraft of the Aces). Oxford, UK: Osprey Publishing, 2010. .
*Owen, Frank. *The Fall of Singapore*. Penguin Books, 2001. 
*Burton, John. *Fortnight of infamy: the collapse of Allied airpower west of Pearl Harbor*. Naval Institute Press, 2006. 

## แหล่งข้อมูลอื่น
*Imperial Japanese Navy Air Assault on Singapore, by Mike Yeo

หมวดหมู่:ประวัติศาสตร์ทางทหารของสิงคโปร์
หมวดหมู่:ความขัดแย้งใน ค.ศ. 1941
หมวดหมู่:สงครามเกี่ยวข้องกับสิงคโปร์
หมวดหมู่:ปฏิบัติการและยุทธการทางอากาศในสงครามโลกครั้งที่สอง
หมวดหมู่:ปฏิบัติการและยุทธการทางอากาศในสงครามโลกครั้งที่สองเกี่ยวข้องกับญี่ปุ่น
หมวดหมู่:ปฏิบัติการและยุทธการบินนาวี
หมวดหมู่:การโจมตีทางอากาศในทวีปเอเชีย
หมวดหมู่:สงครามเกี่ยวข้องกับญี่ปุ่น
หมวดหมู่:สงครามเกี่ยวข้องกับสหราชอาณาจักร
หมวดหมู่:กองการบินทหารเรือมหาจักรวรรดิญี่ปุ่น
หมวดหมู่:เหตุการณ์ในเดือนธันวาคม พ.ศ. 2484
หมวดหมู่:ความสัมพันธ์ทางการทหารญี่ปุ่น–สหราชอาณาจักร
แซรอบ (จังหวัดอาเซอร์ไบจานตะวันออก)

**แซรอบ** () เป็นเมืองและเมืองหลักในเทศมณฑลแซรอบ จังหวัดอาเซอร์ไบจานตะวันออก ประเทศอิหร่าน จากสำมะโน พ.ศ. 2549 เมืองนี้มีประชากร 42,057 คนใน 11,045 ครัวเรือน

แซรอบเป็นที่รู้จักจากพรม 

## อ้างอิง

## แหล่งข้อมูลอื่น

* ข้อมูลเมืองแซรอบ 

หมวดหมู่:เมืองในประเทศอิหร่าน
เทศมณฑลแซรอบ

**แซรอบ** () เป็นเทศมณฑลในจังหวัดอาเซอร์ไบจานตะวันออก ประเทศอิหร่าน โดยมีแซรอบเป็นเมืองหลัก จากสำมะโน พ.ศ. 2559 เทศมณฑลนี้มีประชากร 125,341 คนใน 38,446 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเมฮ์แรบอน และมี 4 เมือง ได้แก่ แซรอบ, เมฮ์แรบอน, แชแรบียอน และดูซดูซอน

## อ้างอิง

* اطلس گیتاشناسی استان‌های ایران [Atlas Gitashenasi Ostanhai Iran] (*[https://web.archive.org/web/20070522192425/http://www.gitashenasi.com/En/Product/Index.cfm?I=9 Gitashenasi Province Atlas of Iran]*)
ฉุริม

**ฉุริม** () เป็นนักปีนเขาชาวเนปาลและผู้หญิงคนแรกที่ปีนยอดเขาเอเวอเรสต์สองครั้งในฤดูเดียวกัน ซึ่งทำให้ *[[บันทึกสถิติโลกกินเนสส์]]* บันทึกสถิตินี้ในปี ค.ศ. 2013 เธอทำสำเร็จในปี ค.ศ. 2012 ด้วยการปีนเขาเอเวอเรสต์ในวันที่ 12 และ 19 พฤษภาคมของปีนั้น

ฉุริมเป็นชาวเศรปาจากตาปเลชุงในภาคตะวันออกของประเทศเนปาล เช่นเดียวกันชาวเศรปาส่วนใหญ่ เธอใช้ชื่อเพียงชื่ออย่างเดียวแทนที่จะใช้ทั้งชื่อและนามสกุล

## อ้างอิง

## แหล่งข้อมูลอื่น
*Sherpa history – Tapting Local Village, Nepal.

หมวดหมู่:นักปีนเขาชาวเนปาล
หมวดหมู่:นักกีฬาหญิงชาวเนปาล
หมวดหมู่:ชาวเนปาลที่นับถือศาสนาพุทธ
หมวดหมู่:บุคคลจากอำเภอตาปเลชุง
ทีโมธี ฮัตตัน

**ทีโมธี ทาร์ควิน ฮัตตัน** (; เกิด 16 สิงหาคม ค.ศ. 1960) เป็นนักแสดงและผู้กำกับภาพยนตร์ชาวอเมริกัน ผู้ชนะเลิศรางวัลออสการ์ สาขานักแสดงสมทบชายยอดเยี่ยมที่อายุน้อยที่สุด ขณะอายุ 20 ปี จากบทบาทคอนราด จาเรตต์ ในภาพยนตร์เรื่อง *[[เส้นทางมนุษย์]]* (1980) เขายังปรากฏอยู่ในภาพยนตร์และโทรทัศน์ที่สำคัญมากมาย อย่างเช่น *[[แท็ปส์ ตบเท้าปฏิวัติ]]* (1981), *[[เดอะฟัลคอนแอนด์เดอะสโนว์แมน]]* (1985) และ *[[สมองครึ่งหนึ่ง ฆ่าไม่หมด]]* (1993)

ฮัตตันแสดงเป็นอาร์ชี กูดวิน ในซีรีส์ทางช่องเอแอนด์อีเรื่อง *[[อะนีโรวูล์ฟมิสเตอรี]]* (2000–2002), นาธาน "เนธ" ฟอร์ด ในซีรีส์ทางช่องทีเอ็นทีเรื่อง *[[Leverage ทีมยอดจารชน ปล้นเหนือเมฆ|ทีมยอดจารชน ปล้นเหนือเมฆ]]* (2008–2012) และมีบทบาทในฤดูกาลแรกของซีรีส์ระทึกขวัญเรื่อง *[[แจ็ก ไรอัน (ละครชุดทางโทรทัศน์)|แจ็ก ไรอัน]]* (2018)

## อ้างอิง

## แหล่งข้อมูลอื่น

*
*

หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากแมลิบู
ต้นพระชัยศรีมหาโพธิ์

thumb|300px|ต้นพระชัยศรีมหาโพธิ์ก่อนปี ค.ศ. 1913 และเมื่อไม่นานนี้
**ต้นพระชัยศรีมหาโพธิ์** () เป็นต้นโพศักดิ์สิทธิ์ซึ่งเป็นกิ่งชำด้านทิศใต้ของต้นพระศรีมหาโพธิ์ที่พระโคตมพุทธเจ้าประทับนั่งเมื่อตรัสรู้ในพุทธคยา ประเทศอินเดีย ซึ่งพระสังฆมิตตาเถรีนำมาปลูกไว้ในสวนมหาเมฆวัน เมืองอนุราธปุระ ประเทศศรีลังกา เมื่อ 288 ปีก่อนคริสตศักราช จึงถือเป็นต้นไม้ที่อายุยืนที่สุดในโลกที่มนุษย์ปลูกไว้

ในเดือนเมษายน ค.ศ. 2014 ทางการศรีลังกาสั่งห้ามการก่อสร้างทุกอย่างในรัศมี  เว้นแต่ปรากฏชัดว่าจะไม่เป็นอันตรายต่อต้นไม้

## อ้างอิง

## แหล่งข้อมูลอื่น

*Discover Sri Lanka - more information & images about Sri Maha Bodhi 
*Living Heritage - Jaya Siri Maha Bodhi  
*UNESCO World Heritage - Sacred City of Anuradhapura
*Sri Maha Bodhi tourist site
*The Bodhi Tree Network - Listing of branches/saplings of the Bodhi Tree around the world, cultivation tips of Bo tree, and how to share Bodhi trees
*Buddha and the Bodhi tree

ชัยศรีมหาโพธิ์
คูดียอน (เทศมณฑลลอเมร์ด)

**คูดียอน** () เป็นหมู่บ้านในตำบลคอล อำเภอเอชแคนอน เทศมณฑลลอเมร์ด จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 777 คนใน 174 ครัวเรือน

## อ้างอิง
ตำบลแอฮ์แมดอบอด (เทศมณฑลเอฆลีด)

**แอฮ์แมดอบอด** () เป็นตำบลในอำเภอแฮแซนอบอด เทศมณฑลเอฆลีด จังหวัดฟอร์ส ประเทศอิหร่าน แบ่งเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 5,003 คนใน 1,152 ครัวเรือน

## อ้างอิง
การยึดกรุงคาบูล (พ.ศ. 2564)

กองกำลังของกลุ่มตอลิบานเข้ายึดครองกรุงคาบูล เมืองหลวงของประเทศอัฟกานิสถานในวันที่ 15 สิงหาคม 2564 ภายหลังการการรุกรานที่ดำเนินมาตั้งแต่พฤษภาคม 2564 การยึดกรุงคาบูลเสร็จสมบูรณ์ในช่วงไม่กี่ชั่วโมงหลังประธานาธิบดี อัชราฟ ฆานี ลี้ภัยออกไปยังประเทศทาจิกิสถาน โดยที่เมืองหลวงประจำจังหวัดส่วนใหญ่ของอัฟกานิสถานได้ถูกยึดครองโดยตอลิบาน หลังจากที่สหรัฐอเมริกาเริ่มถอนกำลังออกจากอัฟกานิสถาน ซึ่งมีแผนจะเสร็จสิ้นในเดือนสิงหาคม 

การเจรจากำลังดำเนินอยู่ระหว่างผู้แทนของตอลิบานกับรัฐบาลอัฟกานิสถาน ซึ่งเป็นไปได้สูงว่าผลสุดท้ายคือรัฐบาลอัฟกานิสถานจะต้องยอมรับความพ่ายแพ้และจัดตั้งรัฐบาลใหม่ภายใต้กลุ่มตอลิบาน กลุ่มตอลิบานได้ร้องขอให้มีการถ่ายโอนอำนาจโดยไร้ความรุนแรง และรัฐบาลอัฟกานิสถานก็แสดงท่าทียอมรับต่อคำขอนี้ อย่างไรก็ตาม รัฐบาลอัฟกานิสถานได้เรียกร้องให้เป็นการเปลี่ยนถ่ายอำนาจไปยังรัฐบาลเฉพาะกาล ในขณะที่ตอลิบานต้องการอำนาจรัฐบาลโดยสมบูรณ์ ส่วนกองกำลังเนโตยังคงปักหลักอยู่ในคาบูลต่อ

## ดูเพิ่ม
* การยึดกรุงคาบูล (พ.ศ. 2544)
* การยึดกรุงไซ่ง่อน, เวียดนาม, พ.ศ. 2518
* การยึดกรุงพนมเปญ, กัมพูชา, พ.ศ. 2518
* การยึดกรุงเบอร์ลิน, เยอรมนี, พ.ศ. 2488
* การยึดกรุงดามัสกัส (พ.ศ. 2461), ซีเรีย, พ.ศ. 2461
* การยึดกรุงดามัสกัส (พ.ศ. 2463), ซีเรีย, พ.ศ. 2463
* การยึดกรุงดามัสกัส (พ.ศ. 2567), ซีเรีย, พ.ศ. 2567

## อ้างอิง

## แหล่งข้อมูลอื่น
* 

หมวดหมู่:ประเทศอัฟกานิสถานในปี พ.ศ. 2564
หมวดหมู่:การเสียเมืองหลวง
หมวดหมู่:คาบูล
หมวดหมู่:อัลกออิดะฮ์
หมวดหมู่:สงครามในอัฟกานิสถาน (พ.ศ. 2544–2564)
หมวดหมู่:การดำรงตำแหน่งประธานาธิบดีของโจ ไบเดิน
เชนอรอน

**เชนอรอน** () เป็นเมืองและเมืองหลักในเทศมณฑลเชนอรอน จังหวัดโฆรอซอเนแรแซวี ประเทศอิหร่าน จากสำมะโน พ.ศ. 2549 เมืองนี้มีประชากร 41,735 คนใน 10,179 ครัวเรือน

## อ้างอิง

หมวดหมู่:เมืองในประเทศอิหร่าน
ชัสตานีเย

**ชัสตานีเย** () เป็นหมู่บ้านและเทศบาลในจังหวัดลอแซร์ ประเทศฝรั่งเศส

## ประชากร

## อ้างอิง

* INSEE commune file

หมวดหมู่:เทศบาลในจังหวัดลอแซร์
อับดุล ฆานี บาราดาร์

มุลลอ **อับดุล ฆานี บาราดาร์** (ดารี/; เกิดใน ค.ศ. 1968) เป็นผู้ร่วมก่อตั้งกลุ่มตอลิบานในประเทศอัฟกานิสถาน เขาเคยเป็นผู้แทนของมุฮัมมัด อุมัร ผู้ให้ชื่อเล่นเขาว่า 'บาราดาร์' ซึ่งหมายถึง 'พี่/น้องชาย' หรือ **พี่/น้องชายมุลลอ** บาราดาร์เคยถูกจับกุมในประเทศปากีสถานโดนทีมเจ้าหน้าที่ข่าวกรองปากีสถาน (ISI) และสำนักข่าวกรองกลางสหรัฐ (CIA) ในเดือนกุมภาพันธ์ ค.ศ. 2010 และถูกปล่อยตัวในวันที่ 24 ตุลาคม ค.ศ. 2018 ตามคำร้องขอของสหรัฐ หลังจากถูกปล่อยตัวแล้ว บาราดาร์ดำรงตำแหน่งหัวหน้าคณะการทูตของกลุ่มตอลิบาน ซึ่งมีสำนักงานตั้งอยู่ในกรุงโดฮา ประเทศกาตาร์ และมีบทบาทในกลุ่มตอลิบานมากขึ้น

## อ้างอิง

## แหล่งข้อมูลอื่น
* 2009 Statement on official Taliban website
* Interview with the Afghan Islamic Press
* Interview with *[[Newsweek]]*

หมวดหมู่:ชาวอัฟกานิสถาน
หมวดหมู่:ชาวปาทาน
หมวดหมู่:บุคคลจากจังหวัดอูรานกัน
หมวดหมู่:ผู้นำตอลิบาน
หมวดหมู่:ชาวอัฟกันที่ถูกจับกุมที่ต่างประเทศ
หมวดหมู่:ชาวอัฟกันที่นับถือศาสนาอิสลามนิกายซุนนี
ออร์น (จังหวัดเมิซ)

**ออร์น** (, ) เป็นเทศบาลในจังหวัดเมิซ ประเทศฝรั่งเศส หมู่บ้านนี้เป็นหนึ่งในเก้าหมู่บ้านฝรั่งเศสที่ถูกทำลายในสงครามโลกครั้งที่หนึ่ง และเป็นหนึ่งในหกหมู่บ้านที่ไม่ได้สร้างขึ้นใหม่ ในปัจจุบันเป็นอนุสรณ์สถานแห่งหนึ่ง

แม้ว่าจะมีบ้านเรือนและประชากรอาศัยอยู่ถาวรจำนวนหนึ่ง แต่หมู่บ้านนี้ก็ได้รับการจัดอยู่ในสถานะ "ตายเพื่อฝรั่งเศส"

## ประชากร
ใน ค.ศ. 2018 เทศบาลนี้มีประชากร 6 คน

## อ้างอิง
เทศมณฑลรอมแซร์

**รอมแซร์** () เป็นเทศมณฑลในจังหวัดมอแซนแดรอน ประเทศอิหร่าน โดยมีรอมแซร์เป็นเมืองหลัก จากสำมะโน พ.ศ. 2549 เทศมณฑลนี้มีประชากร 67,675 คนใน 19,666 ครัวเรือน เทศมณฑลนี้มีเพียงอำเภอเดียวคืออำเภอกลาง และมี 2 เมืองคือรอมแซร์และเคทอเลมและซอดอตแชฮร์

## อ้างอิง

*اطلس گیتاشناسی استان‌های ایران [Atlas Gitashenasi Ostanhai Iran] (*[https://web.archive.org/web/20070522192425/http://www.gitashenasi.com/En/Product/Index.cfm?I=9 Gitashenasi Province Atlas of Iran]*)

## แหล่งข้อมูลอื่น
*
มณฑลบูรพา

**มณฑลบูรพา** หรือเดิมชื่อ **มณฑลเขมร** ตั้งขึ้นเมื่อ พ.ศ. 2434 ประกอบด้วยเมืองเสียมราฐ เมืองพระตะบอง เมืองพนมศก และเมืองศรีโสภณ ซึ่งปัจจุบันเป็นส่วนหนึ่งของประเทศกัมพูชา โดยได้เสียดินแดนไปเมื่อวันที่ 23 มีนาคม พ.ศ. 2449 เพื่อแลกกับเมืองตราด เมืองจันทบุรี และเมืองด่านซ้าย

## ภูมิหลัง
thumb|ศาลากลางเก่าเมืองพระตะบอง
เมืองเสียมราฐ เมืองพระตะบอง เมืองพนมศก และเมืองศรีโสภณ เป็นดินแดนทางภาคตะวันตกของเขมร มีฐานะเป็นศูนย์รักษาการใช้ควบคุมอำนาจในเขมร ป้องกันการขยายตัวของญวน และเพื่อรักษาความปลอดภัยของประเทศ จนเมื่อ พ.ศ. 2338 พระบาทสมเด็จพระพุทธยอดฟ้าจุฬาโลกมหาราชทรงแต่งตั้งนักองค์เองออกไปเป็นพระเจ้าแผ่นดินกัมพูชา ปกครองในฐานะประเทศราช ส่วนเมืองพระตะบองและเสียมราฐ โปรดเกล้าฯ ให้เจ้าพระยาอภัยภูเบศร (แบน) ปกครองโดยขึ้นตรงกับกรุงเทพฯ นับแต่นั้นมา จนถึงสมัยที่ฝรั่งเศสเข้ามาแทรกแซงกิจการในเขมร จน พ.ศ. 2410 ไทยจำเป็นต้องยกเขมรให้ฝรั่งเศส แต่ยังคงขอสงวนเมืองพระตะบองและเสียมราฐไว้เป็นของไทย แลกกับการยกเลิกการเป็นเจ้าอธิราชเหนือเขมร

เมืองเสียมราฐ เมืองพระตะบอง เมืองพนมศก และเมืองศรีโสภณ ถูกรวมเข้าด้วยกันเป็นมณฑลที่ชื่อว่า "มณฑลเขมร" เมื่อ พ.ศ. 2434 ตามนโยบายจัดตั้งมณฑลชั้นนอก 6 มณฑล เพื่อป้องกันการคุกคามภายนอก และเพื่อเป็นการทดลองระเบียบการปกครองแบบใหม่ โปรดเกล้าฯ ให้พระยามหาอำมาตยาธิบดี (หรุ่น ศรีเพ็ญ) เป็นข้าหลวงใหญ่ โดยตั้งที่ทำการมณฑลอยู่ที่เมืองศรีโสภณ มีเจ้าพระยาคทาธรธรณินทร์ (เยีย อภัยวงศ์) เป็นผู้ว่าราชการเมืองพระตะบอง (ซึ่งกำลังป่วยหนัก) แต่เบื้องต้นยังไม่ได้จัดระเบียบแบบแผนเหมือนมณฑลเทศาภิบาลซึ่งได้มีการจัดให้มีภายหลัง ท้ายสุดได้รับการจัดระเบียบการปกครองแบบมณฑลเทศาภิบาล เมื่อ พ.ศ. 2439

ต่อมาเปลี่ยนชื่อมาเป็น "มณฑลตะวันออก" เมื่อ พ.ศ. 2442 และเป็น "มณฑลบูรพา" เมื่อ พ.ศ. 2443 จนกระทั่งเมื่อวันที่ 23 มีนาคม พ.ศ. 2449 ไทยต้องยอมทำสัญญายกมณฑลบูรพาให้กับฝรั่งเศสเพื่อแลกกับเมืองตราดและเมืองด่านซ้าย รวมถึงเกาะใต้แหลมสิงห์ไปจนถึงเกาะกูด เป็นของสยาม และสิทธิของคนเอเชียในบังคับฝรั่งเศสซึ่งต้องอยู่ภายใต้อำนาจศาลไทย

## การปฏิรูป
ด้านการปกครอง ได้มีการจัดอำเภอเสียใหม่ โดยมณฑลบูรพามีอำเภอทั้งหมด 13 อำเภอ ส่วนอำเภอที่เคยมีอยู่แล้วก็ยกเลิกไป มีผลตั้งแต่วันที่ 1 กันยายน พ.ศ. 2448 นายอำเภอก็คือเจ้าเมือง เมืองขึ้น มีอำนาจต่างกัน แล้วแต่ที่เจ้าพระยาคทาธรธรณินทร์จะจัดให้ เช่น มีอำนาจในการตัดสินคดีได้ ส่วนกำนันผู้ใหญ่บ้านยังเป็นเหมือนอย่างเก่าแบบหัวเมืองชั้นใน

ด้านการศาลหลังการปฏิรูป พ.ศ. 2439 มี 3 ศาล คือ ศาลอำเภอ ศาลเมือง มีกรมการในเมืองเป็นตุลาการตัดสินทั้งความแพ่งและความอาญา อย่างศาลแบบเก่าในหัวเมืองชั้นใน โดยไม่ได้กำหนดว่าศาลใดชำระความได้เพียงใด เมื่อสอบสวนเสร็จแล้วต้องขอคำตัดสินจากเจ้าพระยาคทาธรธรณินทร์ อีกศาลหนึ่งคือ ศาลมณฑล มีหน้าที่ชำระความเกี่ยวกับคนในบังคับต่างประเทศ และรับอุทธรณ์ความที่ส่งมาจากหัวเมืองอื่นในมณฑลบูรพา วิธีการพิจารณาคดีเช่นเดียวกับสองศาลข้างต้น ต้องร่างคำพิพากษาปรึกษาเจ้าพระยาคทาธรธรณินทร์ก่อน

ด้านการคมนาคม ได้มีการเสนอเส้นทางรถไฟสายกรุงเทพ-พระตะบอง-จันทบุรี แต่รัฐบาลไม่อนุญาตให้สร้างเนื่องจากจะทำให้ควบคุมพระตะบองได้ยากลำบาก มีการเปิดที่ทำการไปรษณีย์ระหว่างเมืองพระตะบองกับพนมเปญเมื่อวันที่ 1 มีนาคม พ.ศ. 2432 ต่อมาได้เปิดแห่งอื่น ๆ และได้เปิดโทรเลขติดต่อกับต่างประเทศเมื่อ พ.ศ. 2436

## อ้างอิง

### บรรณานุกรม
* 

หมวดหมู่:มณฑลเทศาภิบาล
หมวดหมู่:สนธิสัญญาสยาม–ฝรั่งเศส ร.ศ. 125
หมวดหมู่:ความสัมพันธ์กัมพูชา–ไทย
มอร์ตาโญแปร์ช

**มอร์ตาโญแปร์ช** (, ) เป็นเทศบาลในจังหวัดออร์น ประเทศฝรั่งเศส

## ประชากร

## อ้างอิง

## แหล่งข้อมูลอื่น
* INSEE commune file
SI (แก้ความกำกวม)

**SI** หรือ **Si** หรือ **si** อาจหมายถึง

* SI อาจหมายถึง ระบบหน่วยวัดระหว่างประเทศ
* SI เป็นชื่อย่อของ  
* SI ย่อมาจาก 
* SI คำย่อของ  (ข้อต่อ Sacroiliac)
* Si เป็นสัญลักษณ์ธาตุของธาตุ ซิลิคอน
* Si(x) ฟังก์ชันคณิตศาสตร์ 
* si อาจหมายถึง รหัสภาษา ของภาษาสิงหล
* .si เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศสโลวีเนีย
* si เป็นชื่อย่อของ โรงพยาบาลศิริราช
เมฮร์แดชต์

**เมฮร์แดชต์** () ในอดีตมีชื่อว่า **เมฮ์รอบอด** () เป็นเมืองและเมืองหลักในอำเภอแบฮ์แมน เทศมณฑลแอแบร์คูฮ์ จังหวัดแยซด์ ประเทศอิหร่าน จากสำมะโน พ.ศ. 2549 เมืองนี้มีประชากร 7,201 คนใน 1,756 ครัวเรือน

## อ้างอิง

หมวดหมู่:เมืองในประเทศอิหร่าน
วัดวังไคร้ (จังหวัดตาก)

**วัดวังไคร้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำวัง ในตำบลวังหมัน อำเภอสามเงา จังหวัดตาก มีที่ดินตั้งวัดเนื้อที่ 6 ไร่ 1 งาน 93 ตารางวา และมีที่ธรณีสงฆ์ 2 แปลง เนื้อที่ 11 ไร่ 1 งาน 10 ตารางวา

วัดวังไคร้ตั้งวัดเมื่อ พ.ศ. 2450 มีนามตามชื่อหมู่บ้าน เดิมบริเวณที่ตั้งวัดเป็นป่ามีหนองคลองบึง และมีสัตว์ป่าสัตว์น้ำมากมายหลายชนิด ประชาชนได้อพยพมาจากถิ่นฐานต่าง ๆ เมื่อมีจำนวนมากพอสมควรแล้วจึงได้ดำเนินการวัดสร้างวัดนี้ขึ้นมา วัดมีเจดีย์เก่าแก่อยู่ก่อนและมีการทำบุญเจดีย์ทุกปี ในวันที่ 16 เมษายนของทุกปี และวัดนี้ใช้เป็นที่ประกอบพิธีกรรมทางศาสนาของชาวบ้าน หมู่ 2 บ้านวังไคร้ อำเภอสามเงา จังหวัดตาก วัดได้รับพระราชทานวิสุงคามสีมา เมื่อ 23 สิงหาคม พ.ศ. 2545 ปัจจุบันมีพระครูวินิตสีลโสภณ ดำรงตำแหน่งเจ้าอาวาส

นอกจากเจดีย์ วัดมีศาลาการเปรียญกว้าง 4 เมตร ยาว 34 เมตร สร้าง พ.ศ. 2510 กุฏิสงฆ์ จำนวน 2 หลัง เป็นอาคารไม้ ปูชนียวัตถุได้แก่ พระประธานจำนวน 4 องค์ เป็นพระพุทธรูปปูนปั้น

## อ้างอิง

วังไคร้
หมวดหมู่:โบราณสถานในจังหวัดตาก
วัดบางใบไม้

**วัดบางใบไม้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางใบไม้ อำเภอเมืองสุราษฎร์ธานี จังหวัดสุราษฎร์ธานี บริเวณวัดยังมีตลาดน้ำชื่อ ตลาดน้ำบางใบไม้ประชารัฐ เปิดทุกวันอาทิตย์

วัดบางใบไม้สร้างขึ้นเมื่อวันที่ 13 เมษายน พ.ศ. 2325 เดิมมี 2 วัด คือ วัดนอกและวัดใน ใช้ชื่อว่า **วัดบางจาก** ต่อมา ร.ศ. 116 หรือ พ.ศ. 2433 ได้เปลี่ยนชื่อมาเป็น "วัดบางใบไม้" ผู้ตั้งชื่อนี้คือ นายกลิ่น น้ำเพชร ผู้ใหญ่บ้านคนแรกและได้เป็นกำนันคนแรก วัดได้รับพระราชทานวิสุงคามสีมาเมื่อ พ.ศ. 2510

วัดบางใบไม้มีปูชนียวัตถุที่สำคัญ คือ *หลวงพ่อข้าวสุข* สร้างราว พ.ศ. 2433–2446 ในช่วงใกล้เสร็จสิ้นโรคอหิวาตกโรคระบาด หลวงพ่อขำเจ้าอาวาสวัดบางใบไม้ในขณะนั้นจึงได้สร้างพระพุทธรูปปางสมาธิองค์นี้ขึ้นมา เพื่อสร้างขวัญและกำลังใจให้ชาวบ้านไม่กลัวภูตผีและปิศาจ จากนั้นมีการต่อเติมหลวงพ่อองค์เดิมและใหญ่ขึ้นเรื่อย ๆ และมีการหล่อทองแดงหุ้มองค์หลวงพ่อข้าวสุกในปางสมาธิเพื่อกันมดกันแมลงที่มากัดกิน

## อ้างอิง

บางใบไม้
จิม บรอดเบนต์

**จิม บรอดเบนต์** (; เกิด 24 พฤษภาคม ค.ศ. 1949) เป็นนักแสดงชาวอังกฤษ ผู้ได้รับรางวัลออสการ์และรางวัลลูกโลกทองคำ จากบทจอห์น  เบย์ลีย์ ในภาพยนตร์ชีวประวัติเรื่อง *[[ผู้หญิงเย้ยพรสวรรค์]]* (2001) เขายังได้รับรางวัลแบฟตาและลูกโลกทองคำ จากบทลอร์ด ลองฟอร์ด ในภาพยนตร์โทรทัศน์เรื่อง *[[ลองฟอร์ด]]* (2006) บรอดเบนต์ถูกเสนอชื่อเข้าชิงรางวัลแบฟตาถึงสี่ครั้ง และชนะจากการแสดงในภาพยนตร์เรื่อง *[[มูแลงรูจ!]]* (2001) เขายังได้รับการเสนอชื่อเข้าชิงรางวัลไพรม์ไทม์เอมมีสองครั้ง และรางวัลสมาคมนักแสดงภาพยนตร์และโทรทัศน์อีกสี่ครั้ง

บรอดเบนต์เริ่มมีชื่อเสียงในช่วงทศวรรษ 1980 โดยปรากฏอยู่ในละครโทรทัศน์แนวขบขันเป็นส่วนใหญ่ เขายังแสดงเป็นรอย สเลเตอร์ ในละครซิตคอมเรื่อง *[[โอนลีฟูลส์แอนด์ฮอร์ส]]* และเคยแสดงในภาพยนตร์ของเทรี กิลเลียมเรื่อง *[[ไทม์แบนดิตส์]]* และ *[[บราซิล แหกกฏศตวรรษ]]* ก่อนได้รับความก้าวหน้าทางอาชีพในภาพยนตร์อิสระแนวตลก-นาฏกรรมของไมก์ ลีห์ ใน *[[ไลฟ์อิสสวีต]]* (1990) และมีผลงานการแสดงอันน่าจดจำอีกหลายเรื่อง รวมไปถึง *[[คนมหัศจรรย์]]* (1997), *[[บริดเจต โจนส์ ไดอารี่ บันทึกรักพลิกล็อค]]* (2001), *[[เดอะแกเธอริงสตอร์ม]]* (2002), *[[โปลิศ โคตรแมน]]* (2007), *[[ฤดูกาลแห่งรัก]]* (2010), *[[มาร์กาเรต แทตเชอร์ หญิงเหล็กพลิกแผ่นดิน]]* (2011), *[[คลาวด์ แอตลาส: หยุดโลกข้ามเวลา]]* (2012) และ *[[บรู้คลิน (ภาพยนตร์)|บรู้คลิน]]* (2015) เขาแสดงเป็นฮอเรซ ซลักฮอร์น ในภาพยนตร์ชุด *[[แฮร์รี่ พอตเตอร์ (ภาพยนตร์ชุด)|แฮร์รี พอตเตอร์]]*, อาร์ชเมสเตอร์ ในฤดูกาลที่เจ็ดของซีรีส์ทางช่องเอชบีโอเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* และซามูเอล กรูเบอร์ ในภาพยนตร์ชุด *[[แพดดิงตัน]]*

## อ้างอิง

## แหล่งข้อมูลอื่น
* 
* จิม บรอดเบนต์ บนสถาบันภาพยนตร์อังกฤษ

หมวดหมู่:บุคคลที่เกิดในปี พ.ศ. 2492
หมวดหมู่:บุคคลที่ยังมีชีวิตอยู่
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
โรงแรมคาบูลเซรีนา

**โรงแรมคาบูลเซรีนา** () เป็นโรงแรมหรูในย่านดาวน์ทาวน์ของคาบูล ประเทศอัฟกานิสถาน ตั้งอยู่ท่ามกลางสวน ติดกับสวนสาธารณะญาร์เนการ์ โรงแรมสร้างขึ้นในปี 1945 ก่อนจะต่อขยายและเปิดตัวอีกครั้งในปี 2005 กิจการส่วนใหญ่ของโรงแรมอยู่ภายใต้การดูแลของมูลนิธิอากา ขาน ที่ซึ่งพิธีเปิดประกอบโดยอากา ขาน ที่สี่ โรงแรมเคยถูกโจมตีโดยก่อการร้ายหลายครั้ง เช่น เมื่อมกราคม 2008 และ มีนาคม 2014

ปัจจุบันโรงแรมมีห้องพักและห้องสวีท 177 ห้อง, ภัตตาคาร คาเฟ่ญาร์เนการ์ (Café Zarnegar) ให้บริการอาหารอัฟกานิสถาน, ภัตตาคารหรู วายลด์ไรซ์ (Wild Rice) ให้บริการอาหารเอเชียตะวันออกเฉียงใต้, ร้านขนมปังและขนมเค้ก เซรีนาพาสทรี (Serena Pastry Shop) และ ชาร์ชาตาเลาจน์ (Char Chata Lounge) นอกจากนี้ยังมีบริการนวด สปา สถานที่ออกกำลังกายในร่ม สระว่ายน้ำกลางแจ้ง และซาวน่า

## ระเบียงภาพ

File:Serena Hotel in Kabul.jpg|ทางเข้าโรงแรม
File:Kabul IMG 2206 (9484281229).jpg|ภายโถงทางเดินของโรงแรม
File:Garden area of the Serena Hotel in Kabul.jpg|สวนของโรงแรม


## อ้างอิง

## แหล่งข้อมูลอื่น

*Official site
วังดอรูลแอแมน

**วังดอรูลแอแมน** (; ; Darul Aman Palace, "วิมานแห่งสันติ" หรือ "วิมานของแอมแมน[อุลลอห์]") เป็นวังความสูงสามชั้น ตั้งอยู่ในคาบูล ประเทศอัฟกานิสถาน ตรงข้ามกับรัฐสภาอัฟกัน

วังมีห้องรวม 150 ห้อง และสร้างขึ้นในคริสต์ทศวรรษ 1920 ภายใต้อามานุลลอห์ ข่าน และถูกทำลายอย่างหนักจากสงครามกลางเมืองในคริสต์ทศวรรษ 1990 ก่อนที่จะมีการซ่อมแซมใหญ่ในปี 2016 และเสร็จสิ้นในปี 2019 ซึ่งครบรอบ 100 ปีของการได้รับเอกราชของอัฟกาสนิสถาน ที่ซึ่งซากปรักหักพังกว่า 600 ตันต้องถูกขนส่งออกไปจากห้องจำนวน 150 ห้องในปี 2017

## อ้างอิง
โรงพยาบาลพระนครศรีอยุธยา

**โรงพยาบาลพระนครศรีอยุธยา** เป็นโรงพยาบาลศูนย์เขตสุขภาพที่ 4 สังกัดกระทรวงสาธารณสุข ขนาด 522 เตียง ตั้งอยู่ที่ 46/1 หมู่ 4 ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์

## ประวัติ

โรงพยาบาลพระนครศรีอยุธยาตั้งขึ้นเมื่อ พ.ศ. 2455 โดยพระยาโบราณราชธานินทร์ (พร เดชะคุปต์) สมุหเทศาภิบาลมณฑลกรุงเก่า ได้ร่วมกับข้าราชการและราษฎรบริจาคเงินสร้างโรงพยาบาล เพื่อเป็นพระราชกุศลในพระบาทสมเด็จพระจุลจอมเกล้าเจ้าอยู่หัว โดยใช้ชื่อว่า **โรงพยาบาลปัญจมาธิราชอุทิศ** โดยสมเด็จพระศรีพัชรินทราบรมราชินีนาถ พระบรมราชชนนีพันปีหลวงเสด็จพระราชดำเนินมาทรงเปิดโรงพยาบาลเมื่อวันที่ 16 พฤศจิกายน พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อแรกสร้างเป็นตึก 9 ห้อง ตึก 7 ห้อง 1 หลัง เรือนแพทย์ 4 ห้อง ได้สร้างถนน และสะพาน สิ้นทรัพย์ก่อสร้างเป็นเงิน 47,513 บาท 66 สตางค์ ส่วนเครื่องใช้จัดซื้อเป็นเงิน 3,739 บาท 89 สตางค์ นับเป็นโรงพยาบาลแผนปัจจุบันแห่งแรกในมณฑลกรุงเก่า สังกัดเทศบาลพระนครศรีอยุธยาในกระทรวงมหาดไทย โดยมีนายแพทย์จ๊วน รัตนิน ศัลยแพทย์ จากโรงพยาบาลศิริราชมาเป็นผู้ปกครองโรงพยาบาล

ต่อมา พ.ศ. 2483 ได้มีการก่อสร้างโรงพยาบาลใหม่ มีตึก OPD หลังแรก หอผู้ป่วย 1 หลัง 2 ชั้น ตึกกายภาพที่ชั้นล่าง และเวชกรรมสังคมที่ชั้นบน อาคารไม้ 3 หลัง คือ โรงครัว ห้องเก็บศพ ห้องชันสูตร จน  พ.ศ. 2486 กรมการแพทย์ได้ซื้อที่ดินจากชาวบ้าน จำนวน 3 งาน 70 ตารางวา พร้อมขุดเป็นคลองจากแม่น้ำเข้ามาถึงริมถนนอู่ทอง เพื่อให้เรือของคนไข้เข้ามาใกล้ OPD มากขึ้น จากนั้นโรงพยาบาลค่อย ๆ พัฒนามาตามลำดับ ได้สร้างตึกพิเศษกิมลี้-กิจจาทร (พ.ศ. 2505) ตึกศัลยกรรม (พ.ศ. 2510) ตึกสงฆ์อาพาธ "เทพประชา" (พ.ศ. 2511) ตึกโอสถ (อายุรกรรม พ.ศ. 2514) ตึกเด็ก (พ.ศ. 2514) ปัจจุบันคือ อาคารจันทร์เกษม (หอพักแพทย์) ตึก ICU-2 (พ.ศ. 2528) ตึกแยกโรค ปัจจุบันคือ ห้องผู้ป่วย R.C.U. และ หอผู้ป่วย EENT และตึกสูติ-นรีเวชกรรม (พ.ศ. 2535) ปัจจุบันคือตึกศรีสุริโยทัย

พ.ศ. 2533 ได้มีการปรับปรุงและรื้ออาคารอาคารเก่าๆปรับปรุงให้เป็นอาคารใหม่ทั้งหมด สร้างอาคารใหม่ เช่น อาคารเอนกประสงค์ (เฉลิมพระเกียรติฯ) อาคารหอผู้ป่วยศรีสุริโยทัย อาคารบริการ (ปัจจุบันคืออาคารศรีอโยธยา) และปรับปรุงหอผู้ป่วยเก่าทั้งหมดไม่น้อยกว่า 10 หลัง หอผู้ป่วยศรีสรรเพ็ชญ์ อาคารบริการ "ศรีอโยธยา" และอาคารเฉลิมพระเกียรติ เป็นหลังสุดท้าย

## ศูนย์แพทยศาสตรศึกษาชั้นคลินิก
**[[ศูนย์แพทยศาสตรศึกษาชั้นคลินิก]] โรงพยาบาลพระนครศรีอยุธยา** เป็นศูนย์แพทยศาสตรศึกษาชั้นคลินิก สังกัดโรงพยาบาลพระนครศรีอยุธยา กระทรวงสาธารณสุข และเป็นสถาบันร่วมผลิตแพทย์กับคณะแพทยศาสตร์ มหาวิทยาลัยธรรมศาสตร์ ในเขตภาคกลาง ณ อำเภอเมืองพระนครศรีอยุธยา จังหวัดพระนครศรีอยุธยา 

### หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยธรรมศาสตร์ ใน 1 หลักสูตร คือ

### ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

### การรับบุคคลเข้าศึกษาในหลักสูตรแพทยศาสตรบัณฑิต
ศูนย์แพทยศาสตรศึกษาชั้นคลินิก โรงพยาบาลพระนครศรีอยุธยา รับสมัครบุคคลเข้าศึกษาในหลักสูตรแพทยศาสตรบัณฑิต ผ่านคณะแพทยศาสตร์ มหาวิทยาลัยธรรมศาสตร์ ในระบบรับตรงประจำปีตามประกาศคณะแพทยศาสตร์ มหาวิทยาลัยธรรมศาสตร์

## อ้างอิง

พระนครศรีอยุธยา
หมวดหมู่:โรงพยาบาลในจังหวัดพระนครศรีอยุธยา
พระนครศรีอยุธยา
มัสยิดแชฮ์-โด แชมชีแร

**มัสยิดแชฮ์-โด แชมชีแร** (, ) หรือ **มัสยิดกษัตริย์สองดาบ** เป็นมัสยิดสีเหลืองสูงสองชั้นในย่านกลางเมืองคาบูล ประเทศอัฟกานิสถาน ริมแม่น้ำคาบูล สร้างขึ้นในรัชสมัยของ Amanullah Khan (1919-1929) โดยถอดแบบมาจากมัสยิด Ortaköy Mosque ในอิสตันบูล ประกอบตกแต่งด้วยสตุคโกแบบอิตาลี ทำให้มัสยิดนี้ได้รับขนานนามเป็นสถาปัตยกรรมแบบ ‘บาโรกอัฟกานิสถาน’

ในเดือนมีนาคม ค.ศ. 2015 เกิดเหตุฆาตกรรม Farkhunda ในมัสยิดนี้

ในเดือนมิถุนายน ค.ศ. 2021 มัสยิดได้รับการบูรณะอย่างเสร็จสมบูรณ์

## อ้างอิง

หมวดหมู่:สิ่งก่อสร้างในคาบูล
แอร์ก (คาบูล)

**แอร์ก** (; ; Arg; แปลว่า "ป้อมปราการ") เป็นที่พำนักทางการของประธานาธิบดีแห่งอัฟกานิสถาน ตั้งอยู่ในคาบูล มีพื้นที่  ในเขต 2 ระหว่างย่านเดห์อัฟกานานหับวาซีร์ อักบัร ข่าน แอร์กสร้างขึ้นมาเพื่อทดแทนบาลาฮิสซาร์ซึ่งถูกทำลายไปในปี 1880 โดยบริติชราช และใช้งานเป็นที่พำนักและทำงานของประมุขแห่งรัฐอัฟกานิสถาน ตั้งแต่เอมีร์ อับดูร์ ราห์มัน ข่าน จนถึงอดีตประธานาธิบดี อัชราฟ ฆานี และในวันที่ 15 สิงหาคม 2021 ถูกยึดครองโดยกลุ่มตอลิบาน

## อ้างอิง

หมวดหมู่:สิ่งก่อสร้างในคาบูล
หมวดหมู่:ที่ประทับของพระมหากษัตริย์
หมวดหมู่:ทำเนียบประธานาธิบดี
หมวดหมู่:วังในประเทศอัฟกานิสถาน
เมส เอย์แนก

**เมส เอย์แนก** (ปาทาน/เปอร์เซีย: ; Mes Aynak, Mis Ainak, Mis-e-Ainak แปลว่า "แหล่งทองแดงน้อย") เป็นแหล่งโบราณคดี ตั้งอยู่  ทางตะวันออกเฉียงใต้ของคาบูล ประเทศอัฟกานิสถาน ซึ่งมีการค้นพบพระพุทธรูปมากกว่า 400 องค์, สถูป และสังฆารามขนาด  นอกจากนี้ยังพบวิหารไฟในศาสนาโซโรอัสเตอร์เช่นกัน สันนิษฐานว่าเมส เอย์แนกเจริญรุ่งเรืองสูสุดในศตวรรษที่ 5-7 และเริ่มเสื่อมลงในศตวรรษที่ 8 ก่อนจะถูกทิ้งร้างใน 200 ปีถัดมา โดยประชากรส่วนใหญ่นับถือศาสนาพุทธและโซโรอัสเตอร๋ 

เมส เอย์แนกค้นพบครั้งแรกโดยนักธรณีวิทยาชาวรัสเซียและอัฟกันในปี 1973–4 ในพื้นที่ของเมส เอย์แนก เป็นแหล่งขุดเจาะทองแดงขนาดใหญ่ ที่ซึ่งรัฐบาลให้ความสำคัญกับการขุดเจาะมากกว่า จึงทำให้นักโบราณคดีต้องอาศัยการขุดค้นและนำโราณวัตถุออกไป พร้อมถ่ายภาพของโบราณสถานไว้ในกรณีที่อาจถูกทำลายจากการขุดทองแดง การทำเหมืองทองแดงขนาดใหญ่ในเมส เอย์แนก เริ่มต้นในปี 2007 ภายใต้สัญญาเช่าสัมปทานขุดเจาะทองแดงเวลา 30 ปีของไชน่าเมททัลเลอร์จิคัลกรุ๊ป (MCC) ด้วยมูลค่า US$3 พันล้าน เป็นการลงทุนต่างประเทศในอัฟกานิสถานที่แพงที่สุดในประวัติศาสตร์

## อ้างอิง

## อ่านเพิ่ม
* 

## แหล่งข้อมูอื่น

*A restored Buddha from Mes Aynak
*Mes Aynak on Global Heritage Network
*''Ancient Buddhas, Modern Peril''
*Saving Mes Aynak website
*''Saving Mes Aynak'' documentary on Al Jazeera
*"Rescuing Mes Aynak". Hannah Bloch, photographs by Simon Norfolk. National Geographic
หออะซานกัซนี

**หออะซานกัซนี** () เป็นหออะซานที่ตกแต่งอย่างวิจิตรสองหอในเมืองกัซนี ตอนกลางของประเทศอัฟกานิสถาน สร้างขึ้นในศตวรรษที่ 12 และเป็นสิ่งก่อสร้างเดียวที่ยังคงเหลือของอดีตมัสยิดของบะห์ราม ชาห์ (Bahram Shah) ปัจจุบันทั้งสองหอตั้งอยู่กลางที่ราบเปิดกลางแจ้ง

ทั้งสองหอมีความสูง 20 เมต และสร้างขึ้นด้วยอิฐดินเหนียวเผา พื้นผิวตกแต่งด้วยลวดลายวิจิตรแสดงบทจากอัลกุรอานบนกระเบื้องเคลือบ ในทศวรรษ 1960s ทั้งสองหอถูกติดตั้งแผ่นโลหะไว้ และขาดการทำนุบำรุงอย่างหนัก นอกจากนี้ ลวดลายต่าง ๆ ยังอยู่ในภาวะอันตรายมาก เนื่องจากทั้งสองหออยู่ทางที่แจ้ง และถูกลม ฝน และหิมะกัดกร่อนเป็นระยะเวลานาน

## ดูเพิ่ม
* หออะซานแห่งญาม
* รายชื่อหออะซานที่เก่าแก่ที่สุด
* ป้อมปราการกัซนี

## อ้างอิง

หมวดหมู่:สิ่งก่อสร้างในจังหวัดกัซนี
หมวดหมู่:หออะษาน
กัซนี

**กัซนี** (, , Ghazni) หรือชื่อในอดีต **กัซนิน** (, Ghaznin) หรือ **กัซนา** (; Ghazna) และ **กุซนี** (Ghuznee) เป็นนครในภาคตะวันออกเฉียงใต้ของประเทศอัฟกานิสถาน มีประชากรราว 190,000 คน ตั้งอยู่บนตำแหน่งยุทธศาสตร์ ทางผ่านของทางด่วนหมายเลข 1 ซึ่งเชื่อมต่อคาบูล กับ คันดาฮาร์ เป็นเวลาหลายพันปี เมืองกัซนีเป็นที่ราบ ที่ความสูง 2,219 เมตรจากระดับน้ำทะเล และเป็นเมืองหลวงชองจังหวัดกัซนี

กัซนีเป็นท้องที่ของชาวปัชทูนกิลจี ชนเผ่าของปัชทูนที่สำคัญหนึ่ง อดีตมหาอำนาจทางทหารในสมัยจักรวรรดิกัซนาวิด

แหล่งมรดกสำคัญของกัซนี เช่น ป้อมปราการกัซนี, มินาเรต์แห่งกัซนี และ วังสุลต่านมัสอูดที่สาม ในยุคก่อนอิสลามปกครอง ในพื้นที่กัซนีเป็นที่อยู่อาศัยของชนเผ่าต่าง ๆ ซึ่งนับถือศาสนาพุทธและศาสนาโซโรอัสเตอร์ 

ในเดือนสิงหาคม 2018 มียุทธการกัซนี ซึ่งตอลิบานสามารถยึดครองส่วนใหญ่ของกัซนีได้ ในวันที่ 12 สิงหาคม 2021 กัซนีถูกยึดครองโดยตอลิบานในระหว่างยุทธการเชิงรุกของตอลิบาน

ในปี 2013 กัซนีเป็นเมืองหลวงวัฒนธรรมอิสลามสากลโดย ISESCO

## อ้างอิง

## แหล่งข้อมูลอื่น

* Map of Ghazni district
* Ghazni.info 
* Ghazni.org
* 1911 encyclopedia entry
* 
* 
*
อัลฮัมดุลิลลาฮ์

***อัลฮัมดุลิลลาฮ์*** () เป็นประโยคภาษาอาหรับที่แปลว่า "การสรรเสริญเป็นสิทธิของพระเจ้า" บางครั้งแปลเป็น "ขอบคุณพระเจ้า" ประโยคนี้มีอีกชื่อว่า ***ตะห์มีด*** () หรือ ***ฮัมดะละฮ์*** (). ประโยคยาวของคำนี้คือ *[[อัลฮัมดุลิลลาฮิร็อบบิลอาละมีน]]* () หมายถึง "การสรรเสริญทั้งหลายนั้นเป็นสิทธิของอัลลอฮ์ (พระเจ้า) ผู้เป็นพระเจ้าแห่งสากลโลก" ซึงเป็นโองการที่สอง (หรื่อหนึ่งตามบางมัซฮับ) ของซูเราะฮ์อัลฟาติฮะฮ์

ผู้ใช้ประโยคนี้มีทั้งมุสลิมทุกที่ และผู้ไม่ใช่มุสลิมที่พูดภาษาอาหรับ

## ความหลากหลาย

## ดูเพิ่ม

*ตัสเบียะห์
*ตะฮ์ลีล
*ตักบีร
*ตัสมียะฮ์
*เศาะละวาต
*ศานติจงมีแด่ท่าน
*ชะฮาดะฮ์
*อภิธานศัพท์ศาสนาอิสลาม
*ฮาษามินฟัฎลิร็อบบี
*โฮซันนา
*อัลเลลูยา

## อ้างอิง

## แหล่งข้อมูลอื่น
*AlHamdulillah - Detailed Explanation from Tafseer Ibn Katheer - Surah Fatiha
*Health benefits of saying Alhamdulillah
*Everyday duas in Arabic with transliteration and translation 
*Alhamdulillah-Commentary
การระบาดทั่วของโควิด-19 ในประเทศอิรัก

**การระบาดทั่วของโควิด-19 ในประเทศอิรัก** เป็นส่วนหนึ่งของการแพร่ระบาดทั่วของโควิด-19 () ซึ่งเกิดจากไวรัสโคโรนาสายพันธุ์ใหม่ (). ประเทศอิรักพบผู้ติดเชื้อยืนยันครั้งแรกในวันที่ 22 กุมภาพันธ์ที่นาจาฟ จนถึงเดือนเทษายน มีผู้ติดเชื้อยืนยันมากกว่าหลักร้อยที่เขตผู้ว่าการแบกแดด บัสรา ซุลัยมานียะฮ์, อัรบีล และนาจาฟ

## สถิติ
### กราฟ
#### จำนวนผู้ติดเชื้อ หาย และเสียชีวิต

#### จำนวนผู้ติดเชื้อเป็นบวก

#### ผู้ติดเชื้อใหม่ยืนยันรายวัน

#### ผู้เสียชีวิตยืนยันรายวัน

### ภาพรวม
ตารางข้างล่างคือผู้ติดเชื้อยืนยันจากโควิด-19 ในแต่ละเขตผู้ว่าการของประเทศอิรัก

### แผนที่

## ดูเพิ่ม
* การระบาดทั่วของโควิด-19 ในทวีปเอเชีย

## อ้างอิง
วัดสิรินธรวรารามภูพร้าว

**วัดสิรินธรวรารามภูพร้าว** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลช่องเม็ก อำเภอสิรินธร จังหวัดอุบลราชธานี 

วัดสิรินธรวรารามภูพร้าว หรือที่ชาวบ้านนิยมเรียกว่า **วัดภูพร้าว** บ้างเรียก **วัดเรืองแสง** ตามลักษณะอุโบสถ เดิมพื้นที่ตั้งวัดเป็นป่า มีหน้าผาสูง ไม่มีแหล่งน้ำ จึงไม่มีชาวบ้านอาศัยอยู่ จนราว พ.ศ. 2495–2498 พระอาจารย์บุญมาก ฐิติปัญโญ เดินทางจากประเทศลาวมาพักปักกลดที่ภูพร้าว และสร้างวัดมีเนื้อที่สร้างวัดประมาณ 500 ไร่ และให้ชื่อว่า "วัดภูพร้าว" ต่อมาราว พ.ศ. 2516–2517 พระอาจารย์บุญมากได้เดินทางกลับไปยังวัดภูมะโรง เมืองจำปาสัก เนื่องจากเกิดความไม่สงบทางการเมืองในประเทศลาว วัดภูพร้าวจึงถูกปล่อยร้างเรื่อยมา เมื่อ พ.ศ. 2535 อำเภอสิรินธรได้แยกตัวออกจากอำเภอพิบูลมังสาหาร จึงได้เปลี่ยนชื่อวัดมาเป็น "วัดสิรนธรวราราม" ตามชื่ออำเภอ จน พ.ศ. พ.ศ. 2542 พระครูกมลภาวนากร เจ้าอาวาสและผู้บูรณะพัฒนาวัดภูหล่น ตำบลสงยาง อำเภอศรีเมืองใหม่ จังหวัดอุบลราชธานี ได้เข้ามาบูรณะวัดจนได้รับอนุญาตตั้งวัดเมื่อวันที่ 2 พฤษภาคม พ.ศ. 2545 ในนาม "วัดสิรินธรวรารามภูพร้าว" มีเนื้อที่วัดทั้งหมด 15 ไร่ ได้รับพระราชทานวิสุงคามสีมาเมื่อวันที่ 26 กรกฎาคม พ.ศ. 2547

จุดเด่นของวัด คือ อุโบสถที่ผนังภายนอกมีงานพุทธศิลป์รูปต้นกัลปพฤกษ์เรืองแสง ออกแบบโดยคุณากร ปริญญาปุณโณ ตัวอุโบสถมีต้นแบบมาจากวัดเชียงทอง ประเทศลาว เสาแต่ละต้นลงลวดลายด้วยมือ โดยรอบนอกเป็นลายดอกบัวและสัตว์ทั้งหลายตามคติบัว 4 เหล่า ทางเข้าเป็นต้นสาละ ต้นมะขามป้อม ต้นสมอ และด้านในสุดเป็นต้นโพธิ์ เบื้องหลังพระประธานในอุโบสถ แกะสลักไม้เป็นต้นโพธิ์

## อ้างอิง

สิรินธรวรารามภูพร้าว
หมวดหมู่:สิ่งก่อสร้างในอำเภอสิรินธร
รถถังคอเมต

**รถถังคอเมต** ชื่ออย่างเป็นทางการว่า **"รถถัง,ครุยเซอร์,คอเมต 1 (เอ34)"** เป็นรถถังลาดตระเวนของอังกฤษ ถูกใช้เมื่อใกล้สิ้นสุดสงครามโลกครั้งที่สอง คอเมตได้รับการพัฒนาจากรถถังครอมเวลล์รุ่นก่อนและติดตั้งปืน 17 pdr High Velocity (HV) ใหม่ (3 นิ้ว; 76.2 มม. – บางครั้งเรียกว่า "77 มม.") ในป้อมปืนบางส่วน ปืนกระบอกนี้มีประสิทธิภาพในการต่อต้านรถถังเยอรมันรวมทั้งรถถังไทเกอร์ 1 จนถูกขนานนามว่า "นักล่ารถถังไทเกอร์" อีกด้วย

## อ้างอิง

ค
หมวดหมู่:รถถังสหราชอาณาจักรในสงครามโลกครั้งที่สอง
ค
วัดแหลมสุวรรณาราม (จังหวัดสุราษฎร์ธานี)

**วัดแหลมสุวรรณาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อผุด อำเภอเกาะสมุย จังหวัดสุราษฎร์ธานี อยู่ระหว่างวัดพระใหญ่และหาดเชิงมน

วัดแหลมสุวรรณาราม หรือชาวบ้านนิยมเรียกกันว่า **วัดปลายแหลม** ตั้งขึ้นเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2545

จุดเด่นของวัด คือ อุโบสถสร้างขึ้นกลางสระน้ำบนฐานดอกบัวคล้ายรูปกระทง มีสะพานข้ามเข้าอุโบสถ อุโบสถขนาบข้างด้วยรูปปั้นเจ้าแม่กวนอิมพันมือสูง 20 เมตร และรูปปั้นพระสังกัจจายน์ บันไดทางเข้าอุโบสถประดับด้วยรูปประติมากรรมพญานาคสีเขียว ด้านหน้าโถงอุโบสถ มีพระพุทธรูปประทับยืนประดิษฐานอยุ๋ตรงกลางระหว่างประตูทั้งสองข้าง ภายในประดิษฐานพระประธาน เป็นพระพุทธสีทองรูปปางมารวิชัย มีภาพจิตรกรรมฝาผนัง ด้านนอกอุโบสถมีซุ้มใบเสมา รูปปั้นหลวงปู่ทวด มีวิหารตั้งอยู่ด้านตรงข้ามอุโบสถ 

วัดแหลมสุวรรณาราม เป็นสถานที่ท่องเที่ยวที่นิยมของชาวต่างชาติแห่งหนึ่งของเกาะสมุย นักท่องเที่ยวมักมาให้อาหารปลาที่สระน้ำและชมโบสถ์ดอกบัว

## อ้างอิง

แหลมสุวรรณาราม
แอนโทนี เอลังกา

**แอนโทนี ดาวิด จูเนียร์ เอลังกา** (เกิดวันที่ 27 เมษายน ค.ศ. 2002) เป็นนักฟุตบอลชาวสวีเดน ปัจจุบันเล่นให้แก่นิวคาสเซิลยูไนเต็ดในพรีเมียร์ลีก และทีมชาติสวีเดน

## สโมสรอาชีพ
เอลังกาได้ลงเล่นสองนัดในอีเอฟแอลโทรฟี ฤดูกาล 2019–20 กับแมนเชสเตอร์ยูไนเต็ดรุ่นอายุไม่เกิน 21 ปี ซึ่งเขาได้ลงเล่นเป็นตัวสำรองทั้งสองนัด เขาได้ลงเล่นให้กับทีมชุดแรกของยูไนเต็ดในเกมกระชับมิตรก่อนเปิดฤดูกาลที่พบกับแอสตันวิลลา โดยเขาลงเล่นเป็นตัวสำรองแทนที่มาร์คัส แรชฟอร์ดในนาทีที่ 75 ซึ่งนัดนั้นทีมแพ้ไป 1–0  เขาได้ลงเล่นให้กับทีมรุ่นอายุไม่เกิน 21 ปีในอีเอฟแอลโทรฟี ฤดูกาล 2020–21 ทั้งหมดสี่นัดและทำได้สองประตู เขาถูกเรียกติดทีมชุดแรกในรอบก่อนรองชนะเลิศของยูฟ่ายูโรปาลีก ฤดูกาล 2020–21 ที่พบกับกรานาดาในเดือนเมษายน ค.ศ. 2021 แต่มีชื่อเป็นเพียงตัวสำรองทั้งสองนัด เขาลงเล่นในเกมอย่างเป็นทางการให้กับสโมสรครั้งแรกเมื่อวันที่ 11 พฤษภาคม ค.ศ. 2021 ในเกมพรีเมียร์ลีกนัดที่พบกับเลสเตอร์ซิตี ซึ่งนัดนั้น ผู้จัดการทีมอย่างอูเลอ กึนนาร์ ซูลชาร์ เปลี่ยนผู้เล่นถึง 10 คนจากนัดที่พบกับแอสตันวิลลาในสองวันก่อนหน้า เนื่องจากโปรแกรมการแข่งขันที่ค่อนข้างถี่ในรอบสัปดาห์ เอลังกาถูกเปลี่ยนตัวออกโดยแรชฟอร์ดลงเล่นแทนในนาทีที่ 66 นัดนั้น ทีมแพ้ไป 2–1 เนื่องด้วยอันดับในลีกที่แน่นอนแล้วและซูลชาร์ต้องการพักผู้เล่นไว้ลงแข่งขันในยูฟ่ายูโรปาลีก นัดชิงชนะเลิศ 2021 ทำให้ในนัดสุดท้ายของลีก เอลังกาได้ลงเล่นเป็นตัวจริงในนัดที่ออกไปเยือนวุลเวอร์แฮมป์ตันวอนเดอเรอส์ เขาทำประตูแรกในนามสโมสรได้หลังเริ่มเกมเพียง 13 นาที

### นิวคาสเซิลยูไนเต็ด
เมื่อวันที่ 11 กรกฎาคม ค.ศ. 2025 เอลังกาได้ย้ายไปร่วมทีมนิวคาสเซิลยูไนเต็ดด้วยค่าตัวที่รายงานอยู่ที่ 55 ล้านปอนด์

## ทีมชาติ
เอลังกาลงเล่นห้านัดให้กับทีมชาติสวีเดนรุ่นอายุไม่เกิน 17 ปี โดยทำได้สองประตูในนัดที่พบกับฝรั่งเศสในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019 เขายังเล่นให้กับทีมชาติสวีเดนรุ่นอายุไม่เกิน 19 ปี

เอลังกาลงเล่นนัดแรกให้กับทีมชาติสวีเดนรุ่นอายุไม่เกิน 21 ปีในเกมกระชับมิตรที่พบกับฟินแลนด์เมื่อวันที่ 3 มิถุนายน ค.ศ. 2021 ซึ่งในนัดนั้น เขาทำประตูแรกในนามทีมชาติชุดนี้ได้ด้วย

## ชีวิตของเขา
พ่อของเขา โยเซฟ เอลังกา เป็นอดีตนักฟุตบอลทีมชาติแคเมอรูน เอลังกาเกิดที่เขตมัลเมอใน Hyllie (ซึ่งปัจจุบันเป็นส่วนหนึ่งของ Väster) ในสวีเดน ซึ่งในตอนนั้น พ่อของเขาเล่นฟุตบอลให้กับมัลเมอ

## เกียรติประวัติ
**แมนเชสเตอร์ยูไนเต็ด**
* ยูฟ่ายูโรปาลีก รองชนะเลิศ: 2020–21
* อีเอฟแอลคัพ: 2022–23

**รางวัลส่วนตัว**
* ผู้เล่นดาวรุ่งแห่งปีจิมมี เมอร์ฟี: 2019–20

## อ้างอิง

## แหล่งข้อมูลอื่น

หมวดหมู่:บุคคลจากมัลเมอ
หมวดหมู่:นักฟุตบอลชายชาวสวีเดน
หมวดหมู่:ชาวสวีเดนเชื้อสายแคเมอรูน
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
วัดท่าแค (จังหวัดพัทลุง)

**วัดท่าแค** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองพัทลุง จังหวัดพัทลุง มีที่ดินตั้งวัดเนื้อที่ 14 ไร่ 3 งาน 45 ตารางวา อาณาเขตทิศเหนือและติดต่อกับคลองท่าแค มีที่ธรณีสงฆ์ 3 แปลง เนื้อที่ 11 ไร่ 2 งาน 20 ตารางวา 

วัดท่าแคตั้งวัดเมื่อวันที่ 10 พฤษภาคม พ.ศ. 2298 ได้รับพระราชทานวิสุงคามสีมา เมื่อวันที่ 25 เมษายน พ.ศ. 2455 มีบันทึกเรื่องราวทางประวัติศาสตร์ของขุนศรีศรัทธา ปรมาจารย์โนราห์ ที่เดินทางมาขึ้นแพที่ท่าแพหน้าวัด ซึ่งต่อมาเพี้ยนเป็น "ท่าแค" จนถึงปัจจุบัน ในช่วงสงครามโลกครั้งที่สอง เคยเป็นวัดที่เป็นสถานที่ตั้งฐานทัพของญี่ปุ่น อาคารเสนาสนะที่สำคัญ ได้แก่ อุโบสถกว้าง 7.50 เมตร ยาว 25.50 เมตร สร้าง พ.ศ. 2511 โครงสร้างเสาคอนกรีตเสริมเหล็ก พื้นหินอ่อน รูปทรงของกรมศิลปากร แบบ ค. ปูชนียวัตถุได้แก่ พระประธานในอุโบสถ พระเพลากว้าง 2.3 เมตร สูง 3 เมตร เป็นพระพุทธรูปประทับนั่ง ปางสมาธิ พระพุทธรูปประทับยืน ปางห้ามญาติ สูง 80 เซนติเมตร

วัดท่าแคยังมีชื่อเสียงจาก โนราโรงครูวัดท่าแค ไม่ปรากฏหลักฐานว่าเริ่มเล่นมาตั้งแต่เมื่อใด แต่ที่เริ่มจัดเป็นประเพณีใหญ่ชัดเจนนั้นระบุว่าเริ่มขึ้นเมื่อ พ.ศ. 2514 ภายในวัดยังมีรูปเคารพขุนศรีศรัทธา

## อ้างอิง

ท่าแค
โอซาร์ก

**โอซาร์ก** () หรือ **ภูเขาโอซาร์ก** () หรือ **ที่ราบสูงโอซาร์ก** () เป็นภูมิภาคทางภูมิกายภาพในรัฐอาร์คันซอ มิสซูรี โอคลาโฮมา และปลายขอบทางใต้ของแคนซัส ในสหรัฐ โอซาร์กกินพื้นที่ส่วนใหญ่ของอาร์คันซอตอนเหนือ และครึ่งตอนใต้ของมิสซูรี ตั้งแต่อินเตอร์สเตท 40 ในอาร์คันซอกลางไปถึงอินเตอร์สเตท 70 ในมิสซูรีกลาง

เข้าใจว่าคำว่า "โอซาร์ก" เป็นคำภาษาอังกฤษที่เพี้ยนมาจากภาษาฝรั่งเศส *aux Arcs* (ซึ่งเป็นคำเรียกย่อของ *aux Arcansas* แปลว่า "ของ/ที่/เพื่อ ดิอาร์คันซอ [พหูพจน์]") 

## อ้างอิง

## แหล่งข้อมูลอื่น

* 
* Ozark National Scenic Riverways
* 
* Ozark Plateau National Wildlife Refuge 
* Ozark Mountains, Encyclopedia of Arkansas History & Culture, The Central Arkansas Library System.
* The Intimate Wild: Ozark Highlands Trail, National Geographic, 10/2008. 
* "Closest to Everlastin'": Ozark Agricultural Biodiversity and Subsistence Traditions, 9/2010.
* 


หมวดหมู่:ธรณีสัณฐานในรัฐอาร์คันซอ
หมวดหมู่:ธรณีสัณฐานในรัฐมิสซูรี
หมวดหมู่:ธรณีสัณฐานในรัฐโอคลาโฮมา
หมวดหมู่:ธรณีสัณฐานในรัฐแคนซัส
หมวดหมู่:เทือกเขาในสหรัฐ
หมวดหมู่:ที่ราบสูงในสหรัฐ
โอซาร์ก (แก้ความกำกวม)

โอซาร์ก (Ozarks) เป็นภูมิภาคที่ราบสูงในสหรัฐตอนกลาง **โอซาร์ก** หรือ **โอซาร์ก** (Ozark) อาจหมายถึง

## สถานที่
* โอซาร์ก รัฐแอละบามา
* โอซาร์ก รัฐอาร์คันซอ
* โอซาร์ก รัฐเคนทักกี
* โอซาร์ก รัฐมิสซูรี
* เลคโอซาร์ก รัฐมิสซูรี
* ทะเลสาบดิโอซาร์ก
* มณฑลโอซาร์ก รัฐมิสซูรี
* โอซาร์กไฮแลนดส์ เอวีเอ
* โอซาร์กเมาน์เทน เอวีเอ
* เมืองโอซาร์ก (แก้ความกำกวม)
* โอซาร์กเทรล (แก้ความกำกวม)
* ป่าไม้แห่งชาติโอซาร์ก-เซนต์ฟรานซิส
* เฮนรี ชอว์ โอซาร์ก คอร์ริดอร์

## บุคคล
* โอซาร์ก เฮนรี นักดนตรีชาวเบลเยียม
* โอซาร์ก ริพลีย์ นักล่าและชาวประมงชาวอเมริกัน
* แดนนี โอซาร์ก ผู้จัดการเบสบอลชาวอเมริกัน

## ศิลปะ บันเทิงคดี และสื่อ
* ดิโอซาร์กเมาน์เทนแดร์เดวิล
* "โอซาร์ก" เพลงใน *[[As Falls Wichita, So Falls Wichita Falls]]* โดย Pat Metheny และ Lyle Mays
* เทศกาลดนตรีโอซาร์ก
* ''โอซาร์ก'' (ละครชุด)

## อื่น ๆ
* ค่ายโอซาร์ก
* สายการบินโอซาร์ก
* โอซาร์ก ชื่อเล่นของ U.S. 102nd Infantry Division
* สโมสรโอซาร์ก
* โรงเรียนมัธยมโอซาร์ก
* ยูเอสเอส ''โอซาร์ก'' (แก้ความกำกวม)
วัดโวหารคุณ

**วัดโวหารคุณ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ลาน้อย อำเภอแม่ลาน้อย จังหวัดแม่ฮ่องสอน ที่ดินตั้งวัดเนื้อที่ 5 ไร่ 16 ตารางวา 

วัดโวหารคุณ เดิมชื่อ **วัดใต้** ตั้งวัดเมื่อ พ.ศ. 2467 โดยมีพระภิกษุรูปหนึ่งชื่อ ลาวู ได้สร้างเสนาสนะ คือ กุฏิหลังหนึ่ง ต่อมาประชาชนเลื่อมใส ได้สร้างเสนาสนะเพิ่มเติมขึ้น ชาวบ้านเรียก "วัดใต้"

วัดมีพระธาตุองค์ใหญ่และองค์เล็ก องค์ใหญ่ลักษณะเจดีย์เป็นรูปทรงล้านนา ก่ออิฐถือปูน สร้างโดยพระลาวู ประมาณ พ.ศ. 2478 และคณะศรัทธาชาวอำเภอแม่ลาน้อยพ่อหนานเก๋ เป็นนายช่างในการก่อสร้างและนายสะอาด ชาวอำเภอแม่ลาน้อยได้นำเงินมาตและเงินมู ส่วนพระธาตุองค์เล็ก ลักษณะเจดีย์เป็นรูปทรงล้านนา ก่ออิฐถือปูน สร้างเมื่อประมาณ พ.ศ. 2495 โดย นายน้อยยศ กำนันตำบลแม่ลาน้อย พร้อมด้วยคณะศรัทธา นางโหย่ง และลุงต๋าคำ ภายในบรรจุอัฐฐิของพระลาวู ซึ่งเป็นผู้สร้างพระธาตุองค์ใหญ่ที่ตั้งอยู่ด้านบน

## รายนามเจ้าอาวาส
* พระลาวู
* พระจันทิมา
* พระดวงจันทร์ เกตุธมฺโม
* พระครูอนุสิฐปริยัติโวหาร (เกตุแก้ว คมฺภีรปญฺโญ ป.ธ.4)

## อ้างอิง

โวหารคุณ
หมวดหมู่:อำเภอแม่ลาน้อย
ลากานูร์ก

**ลากานูร์ก** (, ; ) เป็นเทศบาลในจังหวัดลอแซร์ ประเทศฝรั่งเศส บางครั้งเป็นที่รู้จักในภาษาฝรั่งเศสว่า *ลาเปอติตเวอนีซลอเซเรียน* ()

ตัวเทศบาลเป็นสถานที่ถ่ายทำภาพยนตร์เรื่อง *[[อัศจรรย์แห่งชีวิต]]* ใน ค.ศ. 2006

## อ้างอิง

* INSEE commune file
เจนนี แฮนิเวอร์

**เจนนี แฮนิเวอร์** () เป็นซากปลาโรนันหรือปลาสเกตที่ถูกดัดแปลงแล้วตากแห้ง ทำให้มันกลายเป็นตัวอย่างที่ถูกทำเป็นมัมมี เพื่อทำให้ดูเหมือนสัตว์ในจินตนาการ เช่น ปิศาจหรือมังกร

## ชื่อ
มีการแนะนำว่าต้นกำเนิดของชื่อนี้มาจากประโยคภาษาฝรั่งเศสว่า *jeune d'Anvers* ("เยาวชนแห่งแอนต์เวิร์ป") นักเดินเรือชาวอังกฤษ "นำมาเพี้ยนเสียง" เป็นชื่อคนว่า "เจนนี แฮนิเวอร์"

## ดูเพิ่ม
* อามาบิเอะ
* นิงเงียว
* นางเงือกฟิจิ

## อ้างอิง

หมวดหมู่:เงือก
หมวดหมู่:ศิลปะท้องถิ่น
หมวดหมู่:การหลอกหลวงทางอนุกรมวิธาน
หมวดหมู่:ปลาแห้ง